Inú bí bàbá mi, Olówó-ayé fọn bí erin, ó ní, Bí ìyà ńlá bá gbé ni ṣánlẹ̀, kéékèèkéé a gun orí ẹni, bí kò bá sí ìyà igbó ọdẹ, ìwọ a máa yáájú sí mi! Ìwọ ẹbọra olójú-funfun! Gbé ìwé rẹ wá, bí ó bá wù mí èmi á búra, bi kò sì wù mí èmi kò ní í búra. Bí ìwọ bá nà mí ní pàṣán, èmi náà á nà ọ́ ní pàṣán; bí ìwọ bá gbá mi lójú, èmi náà á gbá ọ létí; bí ìwọ bá ṣo mí ní òkúta, èmi náà á sọ ọ́ ní ìdàrọ́, èmi Olówó-ayé, ènìyàn tí ó ju ènìyàn, ọdẹ tí ó jẹ́ olórí ọdẹ.
Inu bi baba mi, Olowo-aye fon bi erin, o ni, Bi iya nla ba gbe ni sanle, keekeekee a gun ori eni, bi ko ba si iya igbo ode, iwo a maa yaaju si mi! Iwo ebora oloju-funfun! Gbe iwe re wa, bi o ba wu mi emi a bura, bi ko si wu mi emi ko ni i bura. Bi iwo ba na mi ni pasan, emi naa a na o ni pasan; bi iwo ba gba mi loju, emi naa a gba o leti; bi iwo ba so mi ni okuta, emi naa a so o ni idaro, emi Olowo-aye, eniyan ti o ju eniyan, ode ti o je olori ode.